17. ΝΟΜΟΘΕΤ. ΔΙΑΤΑΓΜΑ της 29/29 Ιουν. 1935 (ΦΕΚ Α΄ 297) Περί τροποποιήσεως και συμπληρώσεως διατάξεων αφορωσών το Μετοχικόν Ταμείον Στρατού και τα υπό των στρατευσίμων καταβαλλόμενα αντισηκώματα. Άρθρ.1-2.(Αυξάνονται τα υπό των στρατευσίμων καταβαλλόμενα αντισηκώματα και πρόστιμα, της προκυπτούσης αυξήσεως περιερχομένης εις το Μ.Τ.Σ. Ήδη τα αντισηκώματα κλπ. ορίζονται δι’  αποφάσεων του Υπουργού Εθν. Αμύνης, δυνάμει του άρθρ. 89 Ν.Δ. 3580/1958 περί Στρατολογίας, Βλ. τόμ. 36 σελ. 80 και σελ. 133-146,04). Άρθρ.3.-Η υπό της παρ. 17 του άρθρ. 14 της κειμένης νομοθεσίας του Ταμείου, ως συνεπληρώθη και ετροποποιήθη υπό της τελευταίας παραγράφου του 4 άρθρου του 4389 Νόμου, κράτησις επί του αντιτίμου των εκ του Εσωτερικού ή εκ του Εξωτερικού δι’ εργολαβίας ή κατά παραγγελίαν κλπ. αυξάνεται από της ισχύος του παρόντος εις 3%, διατηρουμένης της ανωτέρω παραγράφου κατά πάντα τα λοιπά εν ισχύϊ. Εις την αυτήν αύξησιν υπόκεινται και αι κρατήσεις των πάσης φύσεως παραγγελιών ή εργασιών των καθ’ οιονδήποτε τρόπον ενεργουμένων υπό του Υπουργείου της Αεροπορίας ή των μονάδων εν γένει ή υπηρεσιών των υπαγομένων εις το Υπουργείον τούτο, του πόρου τούτου ανήκοντος εξ ολοκλήρου εις το Μετοχικόν Ταμείον Στρατού. Άρθρ.4.-(Αντικαθίσταται το εδάφ. 2 της παρ, 7 του κεφαλ. Δ΄ του άρθρ. 9 Π.Δ. 15-1-1935). Άρθρ.5.-Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, η δε δημοσίευσις και εκτέλεσίς του ανατίθεται εις τον Υπουργόν των Στρατιωτικών. 